
R E F E R A T

privind aprobarea Proiectului în faza studiu de fezabilitate "Reabilitare pasaj Popa Şapcă, varianta 2" din cadrul Studiului de Fezabilitate "Pasaj Calea ferată strada Popa Şapcă din Timişoara", întocmit de SC ROMAIR CONSULTING proiect nr. 109-03-01/08.2005

Primăria Municipiului Timişoara a întocmit în cursul anului 2005 Studiul de Fezabilitate pentru lucrarea “Lărgire subtraversare pasaj CF str. Popa Şapcă” Timişoara.

· Documentaţia a fost întocmită de către “ROMAIR CONSULTING” – LTD;
· Beneficiar: Municipiul Timişoara;
· Amplasament: str. Popa Şapcă cuprinsă între Bd. Revoluţiei şi Calea Lipovei
NECESITATE ŞI OPORTUNITATE

La intersecţia str. Popa Şapcă cu CF Bucureşti – Timişoara, la km. 571+655 există un pasaj inferior cu două benzi de circulaţie, având un gabarit de liberă trecere de 4,4 m.
Obiectivul luat în studiu se află în plin centrul municipiului, iar calea ferată Bucureşti – Timişoara care se află în această zonă crează mari dificultăţi în ceea ce priveşte relaţiile rutiere între bulevardele şi străzile situate de o parte şi de alta a căii ferate.


Din cauza deschiderii insuficiente a pasajului, în prezent se produc aglomerări de trafic, motiv pentru care se impune lărgirea acestuia, care să asigure subtraversarea cu patru benzi de circulaţie, pistă pentru biciclişti şi trotuar pe ambele părţi. Realizarea acestui nou pasaj se impune şi din punct de vedere al protecţiei mediului, deoarece prim asigurarea fluenţei traficului se diminuează poluarea atmosferică şi sonoră în zonă.

Date tehnice:

· partea carosabilă va avea 4 benzi x 3,5 m = 14 m;

· spaţiu de 0,75 m amplasare parapet şi spaţiu verde ;

· pistă biciclişti de 1,5 m pe ambele părţi ;

· trotuare de 2,25 m pe ambele părţi.

Valoarea totală a lucrării este de 3.647.261 EURO, din care 2.582.206 C+M (TVA inclus), conform Devizului General anexat.

